चीन एक अलग ही किस्म का देश है। यह न तो समाजवादी है और न ही पूरी तरह से पूंजीवादी। वर्ष 1980 से आर्थिक सुधार लागू होने के बाद से चीन ने विकास के जिस माडल को अपनाया उससे एक बड़ा मध्यम वर्ग पैदा हुआ, लेकिन राजनीतिक व्यवस्था में किसी भी प्रकार का उल्लेखनीय परिवर्तन नहीं किया गया। जिसके चलते फलते-फूलते मध्यम वर्ग और सत्ता पर मजबूती से पकड़ बनाए बैठे नेताओं के वर्ग के बीच लगातार तनाव बढ़ता जा रहा है।